A MAGYARORSZÁGI FOSSILIS LIMIDÁKRÓL. 
269 
További, ezzel összefüggő s önmaguktól kínálkozó következtetésektől 
ezúttal csupán azért állok el, mert legközelebbi Lima-tanulmányom ban — 
nagyobb anyaggal — még élesebben remélem megvilágíthatni az adatok¬ 
ban rejlő igazságokat. 
V. 
Kérdéses Lima-fajok. 
Ez a függelékül ideiktatott fejezet legközelebbi Lima-tanulmányaim 
tárgykörét és irányát jelzi előre. 
Mint bevezető soraimban is érintettem, irodalmunkban oly Lima- 
fajok is szerepelnek, a melyeknek ilyetén jogosultsága egy vagy más okból 
kétségbe vonható. Ezúttal három ily kérdéses érvényességű fajról óhajtok 
röviden megemlékezni. 
1. Lima Lapugyensis Neugeb. 
Ezt a fajt elsősorban azért kezdtem nyomozni, hogy megállapíthas¬ 
sam, mely alnemzetségbe való. Ebben a tárgyban, mint föntebb már emlí¬ 
tettem, Phleps nagyszebeni tanár úrral is érintkezésbe léptem. így derült 
ki, hogy ennek a fajnak valószínűleg egyetlen példánya szintén elkallódott, 
mielőtt a NEUGEBOREN-féle gyűjtemény biztos elhelyezést nyert volna. 
Való ugyan, hogy pontos leírása esetén a faj — mint ilyen — fönn¬ 
tartandó ; Teppner Catalogusa szerint pedig az 1868-ban megjelent diagnosis 
föllelhető. 1 S hogy a fajt mégis kérdésesnek tekintem, annak kettős oka van. 
Az egyik, hogy a régi, többnyire túlságosan rövidre fogott leírások — fő¬ 
ként ha rajzok nem egészítették ki — rendesen nem nyújtanak elég biztos 
támasztékot a fajok fölismerésére. A másik ok pedig az, hogy miután a 
Lapugyon Neugeboren óta megfordult gyűjtők egyike sem bukkant reá, 
újabb példány belátható időn belül nem remélhető. 
2. Lima Hantkeni M. Hoernes. 
Erről a fajról Teppner (84.) is megjegyzi, hogy leírását nem tudta ki¬ 
nyomozni, s így csupán a névre való utalásokból vett róla tudomást. Ilyet 
magam Hantken egyik dolgozatában (4. p. 44—45) találtam, a hol azon¬ 
ban csupán az a megjegyzés olvasható, hogy ez az új faj kormeghatározásra 
alkalmatlan. 2 
1 Bizonynyal a háborús viszonyok zűrzavarának tulajdonítandó, hogy ezt a le¬ 
írást magamnak eddig nem sikerült megtalálnom. 
2 Ez a faj tudvalevőleg a budavidéki eocén-oligocén átmeneti rétegekből került elő.. 
